CELEX: 62021TN0444
Language: hu
Date: 2021-07-23 00:00:00
Title: T-444/21. sz. ügy: 2021. július 23-án benyújtott kereset – Ryanair kontra Bizottság

2021.9.6.   
            
            
               HU
            
            
               Az Európai Unió Hivatalos Lapja
            
            
               C 357/34
            
         
      2021. július 23-án benyújtott kereset – Ryanair kontra Bizottság
      (T-444/21. sz. ügy)
      (2021/C 357/51)
      Az eljárás nyelve: angol
      
         Felek
      
      
         Felperes: Ryanair DAC (Swords, Írország) (képviselők: E. Vahida, F.-C. Laprévote, V. Blanc, S. Rating és I.-G. Metaxas-Maranghidis ügyvédek)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg az alperes az SA.60113 – Finnair – Covid19 – hibrid kölcsön 107.2.b. – állami támogatásról szóló, 2021. március 12-i határozatát; (1) és
               
            
                  —
               
               
                  az alperest kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes négy jogalapra hivatkozik.
      
                  1.
               
               
                  Az első jogalap azon alapul, hogy az alperes tévesen alkalmazta az EUMSZ 107. cikk (2) bekezdésének b) pontját, és nyilvánvaló mérlegelési hibákat követett el a támogatás és a Covid19-válság által okozott kár közötti arányosság vizsgálata során.
               
            
                  2.
               
               
                  A második jogalap azon alapul, hogy az alperes megsértette az EUMSZ különös rendelkezéseit és az európai jog azon általános elveit, amelyek az 1980-as évek vége óta a légi közlekedés uniós liberalizációjának alapjául szolgáltak (azaz a hátrányos megkülönböztetés tilalmát, a szolgáltatásnyújtásnak a légi közlekedés területén az 1008/2008 rendelet (2) által biztosított szabadságát és a letelepedés szabadságát).
               
            
                  3.
               
               
                  A harmadik jogalap azon alapul, hogy az alperes komoly nehézségek ellenére nem indított hivatalos vizsgálati eljárást, és megsértette a felperes eljárási jogait.
               
            
                  4.
               
               
                  A negyedik jogalap azon alapul, hogy az alperes megsértette az EUMSZ 296. cikk második bekezdése szerinti indokolási kötelezettségét.
               
            
         (1)  HL 2021. C 240., 14. o.
      
      
         (2)  A Közösségben a légi járatok működtetésére vonatkozó közös szabályokról szóló, 2008. szeptember 24-i 1008/2008/EK európai parlamenti és tanácsi rendelet (átdolgozott változat) (EGT-vonatkozású szöveg) (HL 2008. L 293., 3–20. o.).